El Gran Prix femení de Halterofília ciutat de Gandia es disputarà aquest dissabte
26 març 2019

## El Gran Prix femení de Halterofília ciutat de Gandia es disputarà aquest dissabte26 març 2019Última actualització: 14 juliol 2025

![](../gestion/img/P1350942---copic.JPG)  
  

La regidora delegada d'Esports, Lydia Morant ha comparegut aquest matí en roda de premsa per presentar el Gran Prix femení Ciutat de Gandia d'Halterofília que es disputarà al poliesportiu municipal el dissabte 30 de març.  
L'edil ha estat acompanyada per Yolanda Aparisi i Lola Martínez, entrenadores del Club d'Halterofília de Gandia, club que organitza la competició.

L'esdeveniment esportiu es desenvoluparà en dues tandes de matí i vesprada i comptarà amb la participació de 56 atletes en les categories Sènior, Junior, Sub-15 i per equips on participaran els següents clubs: C.D. Sideropolis de Madrid, C.N. Helios de Saragossa, Selecció Catalana, C. Power Sant Vicent d'Alacant, C.H. Alzira, C.H. València i A.C. Gandia.

**Lydia Morant** ha desatcado que "_agraïm al Club l'organització d'aquest campionat que ajuda a la promoció de l'esport femení I a la integració de la dona en el món esportiu" "Des d'ací convidem a la ciutadania a que s'acoste a participar al campionat o el seguisca en directe des de casa, ja que serà transmès per streaming_".

Per la seva banda, **Yolanda Aparisi** ha explicat que la intenció del club és "_convertir aquest esdeveniment en internacional amb l'objectiu d'aconseguir que participin atletes d'altres països_". L'entrenadora va informar que el lliurament de trofeus està prevista per a les 20 hores.

**Lola Martínez** va explicar que les quatre atletes participants del club gandià seran Romina Escrivà, Melanie Carrasco, Silvia Pérez i Yolanda Aparisi, i que la prova és classificatòria per aconseguir la mínima que possibilita la participació en el Campionat Nacional Júnior que se celebrarà el 26 d'abril a Madrid.  
Com a curiositat, Martínez ha explicat que la prova comptarà amb la participació de dues generacions de tres famílies diferents formades per les mares i les seves filles.

Finalment, Martínez ha declarat que "_hem de normalitzar la pràctica esportiva d'homes i dones. Els homes poden ballar dansa i les dones aixecar pes_".

[Twittear](https://twitter.com/share)